Vždy sa jedná o dve zariadenia, teda vysielač (nabíjacia podložka) a prijímač (napríklad telefón). Pomocou elektrického prúdu sa vytvára v nabíjacej podložke premenné magnetické pole, ktoré na krátku vzdialenosť pôsobí na cievku v mobile. Cievka vďaka tomuto magnetickému poľu vytvára opäť elektrický prúd. Výhodou tohto riešenia je nezávislosť na kábloch, zatiaľ čo nevýhodou je výrazne nižšia rýchlosť nabíjania. Niektoré smartfóny disponujú aj funkciou reverse charge, ktorá dovoľuje nabíjať napríklad bezdrôtové slúchadlá z batérie telefónu.